MIZORAM STATE MONITORING COMMITTEE-IN IMPROVEMENT & UPGRADTAION OF DIFFERENT FACILITIES AT LENGPUI LEH TLAWNG LEI DAWH MEK AN TLAWH,"974/2024-2025 Aizawl the 27th June, 2024 : Nimin, ni 26.5.2024(Wednesday) dar ll:30Am khan Mizoram State Monitoring Committee ten Improvement & Upgradation of different facilities at Lengpui Airport chu an tlawh a, MSPMC team-te hi Pu R. Lal Rinawma, IRS (Rtd) Vice Chairman in a ho a ni. Vice Chairman, MSPMC hi Er. Lalthanzuala Ralte, Secreretary MSPMC; Arch. George Lalzuia, Member; Dr. K. Vanlaldinpuia, Member; Pu Lalbiakmawia Khiangte, Member; Er. Vanlalneiha Ralte, Member; Pi Vanchhungi, Task Force (MSPMC) leh Pu Vannunmawia, PS to Vice Chairman ten an tawiawm. Tin, Nodal Department PWD atangin Er. Lalrinngheta, SE (BOD) PWD; Er. Lalnunchama SE(Mechanic); Er. Lalremruata EE (Project Divison III) te leh P&E Department atangin Er. Zodingliana SE; Er. Lalthanzuala EE te bakah Pu Saidenga, Dy. Controller, Aviation Wing ten anlo dawngsawng a ni. MSPMC hian Improvement & Upgradation of facilities at Lengpui Airport hnathawh kal mek hi ni 22.4.2024 khan an lo tlawh tawh a, a hnuah member tlem zawk intirin ni 06.06.2024 khan anlo tlawh nawn tawh bawk a.. Heta an thil hmuh leh siamthat ngai angte MSPMC General Body Meeting 10th May, 2024 a neihah an sawi ho hnuah rawtna engemaw zat a mawhphurtu Department-ah an lo thlen tawhin, PWD, PHE leh P&E leh Aviation Wing te nen ni 16&18 April, 2024 khan an lo sawiho tawh bakah, a enkawltu Department leh Contractor te nen hna tha taka a kal zel theih dan tur ruahmanna siam chhoh zel tura tih a ni. MSPMC Team-te hian rawtna hrang hrang an lo siam tawh angin hna hi kalpui a ni em tih an en lehin, Improvement & Upgradation of Airport facilities at Lengpui Airport hi ruahman ang taka a puitlin ngei theih nan MSPMC chuan a tul angin vil zui zel an turn bawk. Contractor-te hnathawh a chak lo hle in an hria a, chak zawka thawh chhunzawm a nih theih dan tur leh hna peng hrang hrangte thawhho dan tur an sawiho bawk. MSPMC . 26 April, 2024 vek chawhnu dar 2:00 khan Project Monitoring Team te hian Steel Arch (Semi through Bridge) lei danglam tak NH-44A a Tlawng lui kanna tur hnathawh mek chu an en bawk. He lei hi Ministry of Road Transport & Highways Govt, of India project a ni a, EPC Mode-a thawh a niin, Contractor chu Poddar Infratech Pvt. Ltd, New Delhi a ni. A sei zawng hi 102mtr a ni a, he hna atana agreement amount chu cheng Vaibelchhe 36 leh nuai 99 a ni. A hna hi 4/5 zawh tawh a ni a. Hna hmabak zawng pawh hi September,2024 chawhma lama zawh fai vek tum a ni. He lei hi August thlaah Tlawng lui kana khai phei turn a ni. MSPMC Team te hi Er. P.C Lalrinliana, Sr. EE NH Divn. I; Er R. Lalthanmawia, Sr.SDO te bakah Mradul Bhardury, Project Co-ordinator, Poddar Infratech Pvt. Ltd ten an lo dawngsawng a, hna thawh hmabak la awmte thawhna tura pawimawh hrang hrangte sawi ho a ni bawk. He lei dawhna hmanraw hrang hrangte hi Testing Laboratory-a test hnua a tling chauh hman thin a nih thu MSPMC te hnenah hrilh a ni bawk. Hna thawh tawh chin hi MSPMC chuan tha a tiin hun bituk chhunga tha taka thawk zo turin a thawktute an ngen bawk. Attachment Loading attachment...",Dated: 27 th Jun 24 3:25 PM,https://dipr.mizoram.gov.in/post/mizoram-state-monitoring-committee-in-improvement-upgradtaion-of-different-facilities-at-lengpui-leh-tlawng-lei-dawh-mek-an-tlawh